“Presidensie” mis glo Idolsŉ Blaps van die presidensie het Sondagaand en Maandag Twitter-gebruikers twee keer na hul skerms laat kyk en humoristiese kommentaar uitgelok. Iemand het Sondagaand dié tweet van die amptelike twitterprofiel van die presidensie (@PresidencyZA) af uitgestuur: “OH NO!! I’m missing out on @IdolsSA. I’m far away in another timezone. #sadness.” (Ag nee! Ek mis @IdolsSA. Ek is ver weg in ŉ ander tydsone. #hartseer) Die presidensie het intussen die tweet afgehaal en om verskoning daarvoor gevra. Hulle sê dat die boodskap nie deur die presidensie of die president uitgestuur is nie, maar dat dit ŉ administratiewe fout was. Sommige twittergebruikers het skertsend hierop reageer. Rose Rogers (@roseramsay) het getweet “Would someone buy the Presidency a PVR so President Zuma can get his dose of Idols?“ (Sal iemand asseblief ‘n PVR vir die presidensie aanskaf sodat president Zuma sy dosis Idols kan inkry?). Christian Steyl (‏@TRHumanist) het teruggekap en gesê: “Next year audition for Idols *umshini wam”. (Oudisie vir volgende jaar se Idols *umshini wam) Cecilia vd Merwe ‏@ceciliavdm skryf: “Is anyone going to ask #Zuma if one of his wives remembered to PVR Idols for him last night? #702JZ” (Gaan enigiemand Zuma vra of een van sy vroue gisteraand onthou het om Idols te PVR? #702JZ) Nie almal dink egter die blaps was snaaks nie, Victor Dlamini ‏@victordlamini skryf: “The Idols SA tweet by the @PresidencyZA is a clear demonstration why communication has to be in the hands of professionals.” (Die Idols SA-tweet deur @PresidencyZA is ‘n duidelike voorbeeld waarom kommunikasie in professionele hande gelaat moet word).